《答林贞孚且嘲作西湖东道主用韵》
明代·郑善夫

且喜郎君骑苑马，追攀无奈暮途遥。柴门反锁将疏阔，物态相看坐泬㵳。

萍水幸逢长至月，兰桡漫趁浙江潮。西湖载酒谁能尔，斜日空闻吹洞箫。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。